చిత్ర పరిశ్రమ నేపథ్యంగా వచ్చిన తొలి చిత్రం ‘విశ్వమోహిని’ (1940). ఆ తర్వాత మరికొన్ని సినిమాలు వచ్చినా ప్రేక్షకులకు ఎప్పటికీ గుర్తుండిపోయేది ‘శివరంజని’ చిత్రమే. దాసరి నిర్మించిన తొలి సినిమా ఇదే. ఆయన ఈ చిత్రం తీయడానికి ప్రేరణ మహానటి సావిత్రి. ఈ సినిమాలోని కొన్ని సంఘటనలు ఆవిడ జీవితానికి దగ్గరగా ఉంటాయి. ‘శివరంజని’ చిత్రం తీసే సమయానికి అగ్రదర్శకునిగా ఎదిగి పరిశ్రమని శాసించే స్థాయికి చేరుకొన్నారు దాసరి. ఆయన డేట్స్ కోసం ఎప్పుడూ ఓ పదిమంది నిర్మాతలు తిరుగుతుండేవారు. అయితే సినిమా నేపథ్యంలో వచ్చిన సినిమాలేమీ విజయవంతం కాకపోవడంతో బయట వ్యక్తుల డబ్బుతో   ప్రయోగాలు ఎందుకని తనే ఆ రిస్క్ చేయడానికి దాసరి సిద్ధమయ్యారు. తారకప్రభు ఫిల్మ్స్ బేనరుపై ఆయన నిర్మించిన తొలి సినిమా ఇది. ఎన్టీఆర్, ఏయన్నార్ వంటి అగ్ర కథానాయకులతో కూడా సినిమా స్కోప్లో చిత్రాలు తీయడానికి నిర్మాతలు సాహసించని రోజుల్లో చిన్న తారాగణంతో ‘శివరంజని’ చిత్రాన్ని స్కోప్లో తీసి మరో రికార్డ్ నెలకొల్పారు దాసరి. జయసుధ టైటిల్ పాత్ర పోషించిన ఈ చిత్రంతో ఆమె చెల్లెలు సుభాషిణి నటిగా పరిచయమయ్యారు. ‘తిరుపతిలో లడ్లు.. సినిమా స్టార్స్ దగ్గర డబ్బులు లేవంటే ఎవరూ నమ్మరు’ వంటి డైలాగ్స్తో మోహనబాబు అందరినీ ఆకట్టుకొన్నారు. ‘శివరంజని’ చిత్రం ఘనవి జయం సాధించడమే కాకుండా బెంగళూరులో 52 వారాల పాటు ప్రదర్శితమై సరికొత్త రికార్డ్ నెలకొల్పింది.సినిమా వాళ్ల జీవితాలు దూరం నుంచి చూస్తే ఎంతో అందంగా, అద్దాల మేడలా కనిపిస్తాయి. అయితే అవి పైకి కనిపించేంత ధృడమైనవి కావు. ఓ రాయి విసిరితే అంతా ధ్వంసమవుతుంది. ఈ అంశాన్ని వివరిస్తూ దాసరి రూపొందించిన చిత్రం ‘అద్దాల మేడ’. ఇది ఆయనకు 50వ చిత్రం. ‘శివరంజని’ తర్వాత సినీ నేపథ్యంలో దాసరి రూపొందించిన మరో సినిమా ఇదే. ఈ సినిమాకి దాసరే హీరో. జయసుధ హీరోయిన్ గా నటించారు. నిజజీవితంలోని పాత్రలనే మురళీమోహన్, మోహన్ బాబు, ప్రభాకరరెడ్డి, ఆర్. నారాయణమూర్తి , గీత తదితరులు పోషించారు. అయితే ఈ చిత్రం మాత్రం విజయవంతం కాలేదు.బాహుబలి గురించి ఈ ప్రశ్నలకు సమాధానాలివ్వండి.. రూ.10 వేల బహుమతులు గెలుచుకోండికోండి.
chitra parisrama nepathyamgaa vachina toli chitram ‘vishwamohini’ (1940). aa tarvaata marikonni cinimaalu vachina prekshakulaku eppatiki gurtundipoyedi ‘shivaranjani’ chitrame. dasari nirminchina toli sinima ide. aayana ee chitram teeyadaaniki prerana mahanati saavitri. ee cinemaaloni konni sanghatanalu aavida jeevitaaniki daggaragaa untaayi. ‘shivaranjani’ chitram teese samayaniki agradarsakunigaa edigi parisramani saasinche sthaayiki cherukonnaru dasari. aayana dates kosam eppuduu oo padimandi nirmaatalu tirugutundevaaru. ayithe sinima nepathyamlo vachina cinemalemy vijayavantam kakapovadamto bayata vyaktula dabbutho   prayogaalu endukani tane aa risk cheyadaaniki dasari siddhamayyaaru. taarakaprabhu fillms benarupai aayana nirminchina toli sinima idhi. ntr, eyannar vanti agra kathaanaayakulatho kuudaa sinima scoplo chitraalu teeyadaaniki nirmaatalu saahasinchani rojullo chinna taaraaganamto ‘shivaranjani’ chitraanni scoplo teesi maro recard nelakolpaaru dasari. jayasudha titil paatra pooshinchina ee chitramtho aame chellelu subhashini natigaa parichayamayyaaru. ‘tirupatilo ladlu.. sinima stars daggara dabbulu levante evaruu nammaru’ vanti dilagsto mohanababu andarinee aakattukonnaaru. ‘shivaranjani’ chitram ghanavi jayam saadhinchadame kakunda bengalurulo 52 vaaraala paatu pradarsitamai sarikotta recard nelakolpindi.sinima vaalla jeevitaalu dooram nunchi chuste entho andamgaa, addaala medala kanipistaayi. ayithe avi paiki kanipinchenta dhrudamainavi kaavu. oo raayi visirithe antaa dhvamsamavutundi. ee amsaanni vivaristuu dasari roopondinchina chitram ‘addaala meda’. idhi aayanaku 50va chitram. ‘shivaranjani’ tarvaata cinee nepathyamlo dasari roopondinchina maro sinima ide. ee sinimaki dasare heero. jayasudha heroin gaa natinchaaru. nijajeevitamlooni paatralane muralimohan, mohan baabu, prabhakarareddy, ar. narayanamurthy , geetha taditarulu pooshinchaaru. ayithe ee chitram maatram vijayavantam kaaledu.bahubali gurinchi ee prasnalaku samadhanalivvandi.. roo.10 vela bahumatulu geluchukondikondi.